Kulle Raig

Kulle Raig (sündinud 2. detsembril 1940) on eesti diplomaat, tõlk, kultuuritegelane, õpetaja, ajakirjanik ja kirjanik ning pikaaegne Eesti-Soome silla ehitaja.

Kulle Raig on naabermaade suhteid vahendanud nii toimetajana Eesti Raadios ja Soome Yleisradios töötades kui ka juhatades Eesti Kultuuripunkti ja Eesti Instituuti Helsingis. Ta on tegutsenud konsulina, pressi- ja kultuurinõunikuna Eesti saatkonnas ning Soome Eesti-seltside Liidu peasekretärina.

Raadioajakirjanikuna on Kulle Raig teinud saateid eelkõige soomlastele. Ta on avaldanud põhjanaabritele mõeldud ülevaateid ja artikleid Eesti ajaloost, kultuurist ja ühiskonnaelust. Arhiivimaterjali alusel ning isiklike kohtumiste pinnalt on ta kirjutanud mitu teost väljapaistvatest Eesti ja Soome kultuuri- ja sporditegelastest.

Kulle Raig on Soome Kirjanduse Seltsi, Soome Teadustoimetajate Liidu, Soome Aimekirjanike Ühingu, Soomepoiste Pärimusühingu ja ühingu Skepsis liige.

pisi|Eesti Instituudi avamine Helsingis 10.10.1995. Taasiseseisvunud Eesti esimene väljapoole oma piire rajatud kultuuriasutus. Esireas vasakult suursaadik Jaak Jõerüüt, kirjandusteadlane Kai Laitinen, Lennart Meri, paremal asutuse esimene juhataja Kulle Raig.

Haridustegevus ja kultuurivahendus
Kulle Raig on lõpetanud Tartu Riikliku Ülikooli soome-ugri keelte erialal 1964. 

Ta on töötanud Tallinna Keeltekoolis soome keele õpetajana ning Inturistis giidi ja tõlgina.

Raig on olnud õppejõud (tõlgi kompetents) Tallinna Pedagoogilises Instituudis (1980ndate lõpp) ja Helsingi Ülikoolis 1999–2006.

2001. aastal asutas Kulle Raig Soomes tänaseni ilmuva Eestile keskenduva kultuuriajakirja viro.nyt, mille peatoimetaja ta oli 2004. aastani. Kulle Raig on ka eesti kirjandust müüva e-poe SVYL-verkkopuoti rajaja.

Kulle Raigi Eesti ajalugu ja üldisemalt Eestit tutvustav loengutegevus alates 1990. aastatest kogu Soomes jätkus ka pärast pensionile jäämist aastal 2006. Sotsiaalvõrgustikes on ta järjekindlalt hoolitsenud Eesti ja meie ühise ajaloo lünkade täitmise eest.
pisi|Välisminister Lennart Meri pressikonverents Helsingis 19.08.1991. Tõlk: Kulle Raig. Meri sõnum pressile: „Veel täna koguneb Toompeale Eesti parlament ja kuulutab ühel või teisel viisil Eesti iseseisvuse taastatuks.“

Vahendajana diplomaatias
Laulva revolutsiooni aastail viis Kulle Raig kokku Soome ja Eesti poliitikuid ning tutvustas soomlastele meie probleeme ja taotlusi. Tõlgina ja kuuldu või vestluse jäädvustajana osales Kulle Raig paljudel olulistel kohtumistel. Mitmesuguseid ülesandeid täitis ta välisminister Lennart Meri abilisena 1991. aasta augustis Helsingis. Tal oli keskne roll Eesti Helsingi suursaatkonna töö käivitamises ja taastamises.

Töökohad
 1964–1972 Tallinna Keeltekool, soome keele õpetaja. Keele ja Kirjanduse instituut, aspirant
 1972–1975 Tallinna Inturist, giid ja tõlk
 1975–1989 Eesti Raadio, soomekeelsete saadete toimetaja
 1990 Soome Yleisradio kultuuritoimetus, toimetaja
 1991 veebruar–oktoober Eesti Kultuuripunkt Helsingis, juhataja
 1991–1992 Eesti suursaatkond Helsingis, konsul
 1992–1995 Eesti suursaatkond Helsingis, pressi- ja kultuurinõunik
 1995–1998 Eesti Instituut Soomes, rajaja ja juhataja
 1999–2006 Soome Eesti-seltside Liit (Suomen Viro-yhdistysten liitto ry), peasekretär

pisi|President Mauno Koivisto võrkpalliveteranidega Tallinnas 08.09.2015. Tellervo Koivisto, Mauno Koivisto ja Kulle Raig, presidendi intervjueerija palliplatsil 1975.

Teoseid
 „Georg Ots 100“. Aleksandra kirjastus, 2020
 „Георг Отс 100“. Aleksandra kirjastus, 2020
 "Saaremaa valss. Georg Otsa elu". Ekspress Meedia, 2017
 „Мистер Икс. Жизнь Георгa Отсa“. Kirjastus K&K, 2015 („Saaremaa valsi“ täiendatud ja kohandatud trükk), tõlkija: Tatjana Verhoustinskaja, 2015
 Raija Hämäläinen ja Kulle Raig. „Kanssasi ja ilman”. Juhan Liivi luule valimik. NyNorden, 2014. Luuletused valinud, tõlkinud ning ees- ja järelsõna kirjutanud Kulle Raig.
 „Pikk teekond lähedale. Naapuriksi vapaa Viro“. Kirjastus K&K, 2012. Raamat räägib Eesti taasiseseisvumisest Soome poolt vaadatuna ja Lennart Meri tegevusest Helsingis 1991. aasta augusti otsustavatel päevadel.
 „Pitkä matka lähelle. Naapuriksi vapaa Viro“. Kirjastus K&K, 2011, audioraamat soome keeles, 2021
 „Esimene üles. Kuum suvi 1968“. Raamat toob lugejate ette kuulsa Kalevi võrkpallimeeskonna eduloo. Teos on korduvalt arvatud eesti spordiraamatute paremikku. Kirjastus K&K, 2009
 Sāremā valsis: Georga Otsa dzīve". Kirjastus Lauku Avize, 2009
 Pekka Lilja ja Kulle Raig. „Urho Kekkonen ja Eesti“. Kirjastus K&K, 2007
 Pekka Lilja ja Kulle Raig. „Urho Kekkonen ja Viro“. Minerva Kustannus OY, 2006
 „Vikerkaare värvid. Lennart Meri elu sõprade pilgu läbi“. Varrak, 2003 (kordustrükk 2017)
 „Saaremaa valss. Georg Otsa elu“. Varrak, 2003 (kordustrükid 2015 ja 2017)
 „Saarenmaan valssi. Georg Otsin elämä“. Ajatus Kirjat, 2002
 „Sateenkaaren värit. Lennart Meren elämä“. Gummerus Kustannus OY, 2001

Lisaks on Kulle Raig tõlkinud raamatuid nii soome keelest eesti keelde kui ka eesti keelest soome keelde. Eesti keeles on ta välja andnud soome aimekirjandust ning osalenud eesti luule soomekeelsete valikkogude koostamises ja tõlkimises. Kulle Raigi teoseid on välja antud ka e-raamatuna.
pisi|30 aastat hiljem. Eesti Helsingi saatkonna taastajate ühispilt saatkonnamaja 90 aasta juubeli pidulikul vastuvõtul 01.12.2023. Foto: T. Dettenborn

Tunnustus
 2004 – Aino Kallase auhind
 2000 – Riigivapi IV klassi teenetemärk
 1995 – Soome Lõvi ordeni I klassi komandör
 1994 – Eesti Kaitseministeeriumi hõberinnamärk

Esinemisi meedias
Audio ja video
 Päevatee suvekülaline. Kulle Raig. ERR, Vikerraadio 
 KÖP. Persona. Kulle Raig. ERR
 Välisministeeriumi mälusari „Meie inimesed“ – Kulle Raig. Eesti Välisministeerium
 Kulle Raig: Eesti ja Soome kuuluvad ühte. ERR
 Kulle Raig: Soome pole julm ja südametu, vaid ülehoolitsev. ERR
 Jutusaade. Kulle Raig. ERR
 Eesti lugu. Georg Ots maailmas. ERR
 Eesti lugu 535. Sinivalge. Kekkonen ja Eesti. ERR
 Eesti lugu 706. Äratulek. Välissaated. ERR
 Reporteritund. Soome 100. Mille üle soomlased arutlevad ja vaidlevad? ERR
 Soome sild. Kulle Raig. ERR 
 Välistund. Soometumine. Kulle Raig, Jaak Jõerüüt. ERR 
 Jutusaade. Kulle Raig ja Margit Kilumets. ERR 

 Kulle Raigi artikleid 
 Kulle Raig, Koivisto: minust oleks võinud tulla päris korralik võrkpallur – Kulle Raigi järelehüüe Mauno Koivistole. Postimees
 Kulle Raig avas Eesti-Soome suhete tagamaid. Postimees
 Viisavabadustöögrupi juht: kui nii teeme, siis poob Lennart Meri mu üles. Postimees
 Šampanja ja Koskenkorva, ühe puu eri harud. Postimees
 Georg Ots ei sobinud aega, kus elas. Õhtuleht
 Lennart Meri järele poleks enam “nõudlust. Maaleht

Isiklikku
Muhu juurtega Kulle Raig on sündinud Tallinnas neljalapselise pere kolmanda lapsena. Tema isa oli põllumajandusehitiste spetsialist, ema meesterätsep.

Abielust võrkpallur Peet Raigiga on Kulle Raigil kaks tütart.

Välislingid
 Reet Kasik: Me ehitasime Eestit, mitte saatkonda või konsulaati. Sirp
 Kulle Raig vaatas üle Eesti-Soome silla. Delfi
 "Saaremaa valss" - raamat Georg Otsast. Eesti Naine
 Jüri Aarma: Georg Otsast otse ja ausalt. Eesti Naine
 Georg Otsa surmast teatati- Estonia teatri publikule ooperi vaheajal. Delfi
 Katkend Georg Otsa elulooraamatust: kuidas tütarlaste lemmikust noor laulja armastuse leidis. Kroonika
 Katkend Georg Otsa elulooraamatust: tragöödia Soome lahel ehk kuidas noor laulja merel surmasuust päästeti. Kroonika
 Katkend Georg Otsa elulooraamatust: kuidas "Don Giovanni" ooperist sai laulja eluaegne armastus. Kroonika
 Müstiline lugu sellest, kuidas Lennart Meril õnnestus 1991. aasta augustis limusiiniga Soome kolleegi treppi sõita. Delfi
 Lugu sellest, kuidas 1991. aastal löödi tempel esimesele sõjajärgsele Soomes välja antud Eesti viisale. Delfi
 Lennart Meri 1980ndatel: ühiskond kääris ja ega tema isiklik elugi rahulikult kulgenud. Eesti Naine
 Jüri Aarma: Lennart Meri oli mängur, lemmikpartiiks ehk just diplomaatiline pokker. Eesti Naine
 Sulev Vedler, Raul Ranne: "Kulle Raig "'Esimene üles: Kuum suvi 1968"". Eesti Ekspress
 Märt Roosna: Eesti parima võrkpallitreeneri elutee salajane peatükk: vangipõli ja uhke kuusk. Delfi Sport
 Neeme Raud: Kulle Raig: soomlaste kollektiivne punahullus. Postimees
Aino Kallase preemia sai Kulle Raig. ERR

Kategooria:Eesti kirjanikud
Kategooria:Eesti ajakirjanikud
Kategooria:Eesti diplomaadid
Kategooria:Sündinud 1940